Норвегин хӀорд

Норве́гин хӀо́рд — Къилбаседа Шен Ӏапказан йисттера хӀорд (советийн а, Россин а библиографехь), Скандинавин ахгӀайрен а, Исландин а, Ян-Майен гӀайренан а йукъахь. ХӀордан бух тӀехь доьжна ду 1989 шарахь доьхна советийн атоман хин бухахула лела кема «Комсомолец».

 Атлантикин йа Къилбаседа Шен Ӏапказ 
Советийн а, тӀаьхьа Россин библиографехь (ЙСЭ а, ЙРЭ) Къилбаседа Шен Ӏапказан доза доккху Гренланди — Исланди — Фарерийн гӀайренаш — Шетландин гӀайренаш — Норвеги асанца, тӀаккха Норвегин хӀорд Къилбаседа Шен Ӏапказ йукъахь хуьлу. Малхбузан хьасташкахь, масала, Дерригдуьненан гидрографин кхолламан терминологехь, Къилбаседа Шен Ӏапказан доза доьду Гренланди — Исланди — Шпицберген — Ченан гӀайре — Норвеги асанца, тӀаккха Норвегин хӀорд Атлантикин Ӏапказан йукъахь хуьлу.Границы океанов и морей, Всемирная гидрографическая организация, 1953 

 Физика-географин амалаш 
Майда 1,4 млн км², кӀоргалла 3970 м (йуккъера кӀоргаллаш — 1600—1750 м), хӀорд тӀекхетар барам — 3,3 м гергга, дуьралла — 35 ‰ гергга. Норвегин хӀордан доккха маьӀна долуш ду довха Норвегин хилелар (Гольфстриман чеккхе); и хилелар бахьнехь Норвегин хӀорд Ӏай гӀуора ца бо. Норвегин бердашца хи кӀорга дац, амалехь йу гомхаллаш (Лофотенан банканаш а, кхин а).

Уггар йаккхий гӀайренаш: Сёрёйа, Сейланн, Аннёйа, Арнёйя, Рингвассёй, Сёр-Квалёй, Квалёйа, Сенья, Вестеролен гӀайренаш, Лофотенан гӀайренаш, Дённа, Вега, Фрёйя, Хитра, Смёла Норвегин берда йисттехь.

 Бахаман маьӀна 
Дика даьржина чӀарлацар (треска, сельдь) а, мехкдаьтта даккхар а.

Ладаме порташ — норвегера Тронхейм, Тромсё, Нарвик.

 Билгалдахарш 


Категори:Къилбаседа Шен Ӏапказан хӀордаш
Категори:Атлантикин Ӏапказан хӀордаш